(Návrh)

Komuniké

	Vláda Slovenskej republiky na svojom zasadnutí dňa ............................. prerokovala a schválila návrh na uzavretie Zmluvy medzi Slovenskou republikou a Macedónskou republikou o zamedzení dvojitého zdanenia a zabránení daňovému úniku v odbore daní z príjmov a z majetku. 

Cieľom zmluvy je vytvoriť právny priestor na rozvoj všestranných a vzájomne výhodných hospodárskych vzťahov. Odstránenie medzinárodného dvojitého zdanenia môže byť riešené len uzavretím medzinárodnej zmluvy a vzájomnou koordináciou daňových vzťahov. Uzavretím zmluvy bude právo na daň objektívne rozdelené medzi Slovenskú republiku a Macedónsku republiku. 

Zmluva je podľa článku 7 odsek 4 Ústavy Slovenskej republiky medzinárodnou zmluvou, ktorá pred ratifikáciou prezidentom Slovenskej republiky vyžaduje súhlas Národnej rady Slovenskej republiky a má prednosť pred zákonmi podľa článku 7 odsek 5 Ústavy Slovenskej republiky.